Mesto Vrútky

Predkladacia správa

Určené:

*na zasadnutie Mestskej rady vo Vrútkach dňa 04.09.2019*

*a Mestského zastupiteľstva vo Vrútkach dňa 10.09.2019*

Názov materiálu:

*Predloženie žiadosti o nenávratný finančný príspevok pre projekt „*Výstavba chodníkov a rekonštrukcia miestnych komunikácií vo Vrútkach*“*

Dôvodová správa

Dňa 26.6.2019 vyhlásilo Ministerstvo vnútra Slovenskej republiky ako sprostredkovateľský orgán pre Operačný program Ľudské zdroje výzvu na predkladanie žiadostí o nenávratný finančný príspevok zameranú na dobudovanie základnej technickej infraštruktúry v lokalitách s prítomnosťou marginalizovaných rómskych komunít.

Maximálna možná výška poskytnutého príspevku pre Mesto Vrútky je 0,5 mil. EUR, minimálna výška príspevku sa nestanovuje. Termín na predkladanie žiadosti o NFP je v prvom hodnotiacom kole 16.9.2019. Táto výzva je vyhlásená ako otvorená výzva, ktorej uzavretie nastane vyčerpaním finančných prostriedkov alebo z dôvodu iných zmien podľa vyhlásenej výzvy. Na výzvu je alokovaných 12,4 mil. EUR.

Pre túto výzvu sú oprávnené nasledovné aktivity: Podpora dobudovania základnej technickej infraštruktúry - hlavne výstavba a rekonštrukcia pozemných komunikácii, rekonštrukcia vrstiev vozovky, výstavba a rekonštrukcia chodníkov, výstavba a rekonštrukcia lávok a mostných objektov. Podmienkou možnosti zapojiť sa do tejto výzvy je zlepšenie dostupnosti služieb pre obyvateľov MRK v segregovaných rómskych osídleniach a separovaných rómskych osídleniach. V prípade mesta Vrútky je možné zrekonštruovať chodníky a cesty, ale prioritne dbať a popísať v žiadosti, že tieto komunikácie spájajú lokality s marginalizovanou rómskou komunitou (podľa Atlasu rómskych komunít v prípade nášho mesta sme sa zamerali na lokalitu Ul. Kafendova) s inštitúciami/službami, presne vymedzenými vo výzve, ako sú:

• vzdelávacie inštitúcie (napr. škola, škôlka) a/alebo

• zariadenia poskytujúce ambulantnú formu sociálnej služby (napr. komunitné centrum, centrum hygieny, nízkoprahové denné centrum) a/alebo

• mestský úrad a/alebo

• mestský podnik, sociálny podnik zamestnávajúci obyvateľov z MRK a/alebo • pošta

•zdravotnícke zariadenia

•zastávka/ stanica hromadnej dopravy, pričom tieto inštitúcie/služby musia byť využívané aj obyvateľmi z MRK.

V zmysle týchto podmienok výzvy má Mesto Vrútky záujem zapojiť sa do výzvy aktivitami podľa jednotlivých stavebných objektov (SO):

SO01 - nový chodník na Ulici sv. Cyrila a Metoda

SO02 - nový chodník na Ulici Mierová

SO03 - nový chodník na Ulici Chotárna

SO04 - rekonštrukcia jestvujúceho chodníka a cestnej komunikácie na Ul. sv. Cyrila a Metoda

SO05 - rekonštrukcia cestnej komunikácie na Ulici Mierová

SOO6 - Spevnená plocha (vegetačné panely) na parcele č. 324 k. ú. Vrútky

Povinnou prílohou žiadosti je finančná spôsobilosť spolufinancovania projektu ( 5%), ktorá sa preukazuje výpisom z uznesenia zastupiteľstva.

Návrh na uznesenie:

Mestská rada vo Vrútkach

odporúča MsZ schváliť:

* predloženie Žiadosti o nenávratný finančný príspevok s názvom "Výstavba chodníkov a rekonštrukcia miestnych komunikácií vo Vrútkach" v rámci výzvy s kódom OPLZ-PO6-SC611-2019-1 z Operačného programu Ľudské zdroje zameranej na podporu dobudovania základnej technickej infraštruktúry na Sprostredkovateľský orgán, pričom ciele projektu sú v súlade s platným programom rozvoja mesta Vrútky a platným územným plánom mesta Vrútky;
* zabezpečenie finančných prostriedkov na spolufinancovanie realizovaného projektu v maximálnej výške 21 000,00 EUR z celkovej sumy oprávnených výdavkov projektu v maximálnej výške 420 000,00 EUR, ako rozdiel medzi celkovými výdavkami projektu a žiadaným NFP zo zdrojov Európskeho fondu regionálneho rozvoja a štátneho rozpočtu, t.j. min. 5% z celkových oprávnených výdavkov;
* zabezpečenie financovania prípadných neoprávnených výdavkov, ktoré vzniknú v priebehu realizácie projektu a budú nevyhnutné na dosiahnutie jeho cieľa.

Mestské zastupiteľstvo vo Vrútkach

 schvaľuje:

* predloženie Žiadosti o nenávratný finančný príspevok s názvom "Výstavba chodníkov a rekonštrukcia miestnych komunikácií vo Vrútkach" v rámci výzvy s kódom OPLZ-PO6-SC611-2019-1 z Operačného programu Ľudské zdroje zameranej na podporu dobudovania základnej technickej infraštruktúry na Sprostredkovateľský orgán, pričom ciele projektu sú v súlade s platným programom rozvoja mesta Vrútky a platným územným plánom mesta Vrútky;
* zabezpečenie finančných prostriedkov na spolufinancovanie realizovaného projektu v maximálnej výške 21 000,00 EUR z celkovej sumy oprávnených výdavkov projektu v maximálnej výške 420 000,00 EUR, ako rozdiel medzi celkovými výdavkami projektu a žiadaným NFP zo zdrojov Európskeho fondu regionálneho rozvoja a štátneho rozpočtu, t.j. min. 5% z celkových oprávnených výdavkov;
* zabezpečenie financovania prípadných neoprávnených výdavkov, ktoré vzniknú v priebehu realizácie projektu a budú nevyhnutné na dosiahnutie jeho cieľa.

Vo Vrútkach, dňa 26.08.2019

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Branislav Zacharides, primátor mesta

..................................................

 podpis predkladateľa